Úrad vlády SR						Na rokovanie vlády SR
Sekcia hospodárskej politiky					dňa: 4.12.2002
								k číslu: 8576/2002
                               	    k bodu: 16
				
S t a n o v i s k o

k Návrhu opatrení na neprekročenie schodku štátneho rozpočtu v roku 2002

I.

	Návrh predkladá podpredseda vlády a minister financií ako iniciatívny. Obsahuje návrh uznesenia vlády, predkladaciu správu, návrh postupu, tabuľkovú prílohu a vyhodnotenie pripomienkového konania.

	Vzhľadom na predpokladaný výpadok príjmov ŠR a ďalšie požiadavky na uvoľnenie dodatočných zdrojov v roku 2002 navrhuje sa viazať rozpočtové výdavky vo vybraných rozpočtových kapitolách vo výške 1,7 mld. Sk a viazať predpokladanú úsporu výdavkov krytých nečerpanými vládnymi úvermi vo výške 1,7 mld. Sk.
 
II.

Vyhodnotenie pripomienkového konania je súčasťou materiálu. Nesúhlasné stanovisko k návrhu viazania, ktoré Ministerstvo financií SR neakceptovalo, predložilo Ministerstvo dopravy, pôšt a telekomunikácií SR a Ministerstvo pôdohospodárstva SR.
III.

Ministerstvo financií v predloženom návrhu reaguje na očakávaný výpadok príjmov ŠR a avizované ďalšie potrebné výdavky nad rozpočtované limity v roku 2002.
Ministerstvo dopravy, pôšt a telekomunikácií SR nesúhlasí s návrhom viazania 51,7 mil. Sk (predpokladáme, že išlo o preklep vo vyhodnotení pripomienkového konania, kde je uvedené iba 5,7 mil. Sk) a Ministerstvo pôdohospodárstva SR s viazaním 200 mil. Sk.

Materiál nebol prerokovaný na Porade ekonomických ministrov vlády SR. Vzhľadom na uvedené odporúčame doriešiť pripomienky k viazaniu priamo na rokovaní vlády na základe vyjadrení predstaviteľov príslušných rezortov.

Z á v e r:
Viazanie v roku 2002 odporúčame realizovať v nadväznosti na závery z rokovania vlády k predmetnému materiálu.

Bratislava 3.12.2002